OpenLLM-France/wikimedia huggingface dataset:
# Norton konderria (Kansas)

Norton konderria (ingelesez: Norton County) Kansasko konderri bat da, Ameriketako Estatu Batuetan. Hiriburua Norton da. 2010eko zentsuaren arabera 5.671 biztanle zituen, Norton kilometro koadroko azaleran.

## Geografia

Norton konderriak 2.282,55 kilometro koadro ditu. Horietatik 8,19 ura dira. Beste 2.274,36 lurra dira. Biztanleria dentsitatea 2,48 da.

## Demografia

2010eko zentsoan bizi ziren 5.671 pertsonetatik 5.406 txuriak edo hispanoak dira. Horietatik hispano edo latino kategorian 240 dira. 162 beltzak edo afroamerikarrak. 12 amerikar natiboak ziren eta 1 Hawaii edo Pazifikoko irletako natiboak. 30 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 60 pertsonek kokatzen zuten.

### Biztanleria piramidea
## Kanpo estekak

* Datuak: Q377162
* Multimedia: Norton County, Kansas / Q377162
# Nortonville (Kansas)

Nortonville Kansasko hiri bat da. Jefferson konderrian kokatua dago. 2010ean 637 biztanle zituen, 1,13 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2353960
# Nortrup

Nortrup Alemaniako udalerria da. Saxonia Beherea estatuan kokatuta dago, [[Osnabrück barrutia|Osnabrück]] barrutian. 2014an 2.977 biztanle zituen 27,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631938
* Multimedia: Nortrup / Q631938
# Nortonville (Kentucky)

Nortonville Kentuckyko hiri bat da. Hopkins konderrian kokatua dago. 2010ean 1.204 biztanle zituen, 2,87 kilometro koadrotan banatuta.

## Ikus, gainera

* Hopkins konderria

## Kanpo estekak

* Datuak: Q2043963
* Multimedia: Nortonville, Kentucky / Q2043963
# Norvegiako Eliza

Norvegiako Eliza (Bokmål-ez Den norske kirke, Nynorsk-ez Den norske kyrkja) Norvegiako eliza ofiziala da, Erreforma Protestantearen garaian ezarria (1536-1537), Danimarka-Norvegiako erresumak Aulki Santuarekin harremanak hautsi zituenean. Luteranismoaren doktrina jarraitzen du. Lau milioi kide ditu (bataiatuak barne).

## Antolaketa

Norvegiako Elizaren buru Erregea da (g. e. Harald V.a). Hori dela eta, erregeak eta haren familiak ezinbestean luteranismoaren jarraitzaile izan behar dute; norbaitek fede hori baztertuko balu, ondorengontza zerrendatik kanpo geratuko litzateke.
Gobernuko ministro batek (Gobernuaren Administrazioko, Erreformako eta Elizako ministroak) gidatzen du Elizaren alde administratiboa; gainera, aurrekontuak Norvegiako Parlamentuan aurkeztu, eztabaidatu eta onartu behar dizkio.
Elizbarrutietan antolatuta dago (11 guztira), eta 1.284 parrokia ditu herrialde osoan. Sinodoa da Elizaren goi erakundea; elizbarruti bakoitzak 7 edo 8 ordezkari bidaltzen ditu bertara, baita samiek, teologia ikastetxeek, elizako gazte taldeek eta bestelako elkarteek ere. Erakunde horren eginbeharra Elizaren doktrina zehaztea da, besteak beste.
2007ko datuen arabera, kleroaren % 20 inguru emakumezkoak dira.

## Gurtza

Igande goizeetan ospatu ohi da asteko elizkizun garrantzitsuena, nagusiki Eliza Katolikoaren mezaren oso antzekoa gehienbat. Tradiziozko zenbait abesti izan ezik, gainerakoa norvegieraz egiten da beti, eta musikari garrantzia handia ematen zaio (bai ereserkiak abesteari, baita organoa jotzeari ere).

## Eztabaidagaiak gaur egun

* Elizaren eta Estatuaren arteko harremana.
* Emakumezkoen zeregina Elizan.
* Sexu bereko ezkontzak onartu edo ez.
* Gizartearen sekularizazio nabaria.

## Kanpo estekak

* Norvegiako Elizaren webgune ofiziala
* Datuak: Q666860
* Multimedia: Church of Norway / Q666860
# Norton udalerria, Kankakee konderria (Illinois)

Norton udalerria Ameriketako Estatu Batuetako Illinois estatuko udalerri bat da, Kankakee konderrian. Azken zentsuaren arabera 936 biztanle zituen, 49.78 milia karratu (128.9 km$^2$) eremuan.

## Ekonomia

2020ko zentsuaren arabera, Norton udalerrian 384 etxebizitza zeuden. Per capita diru-sarrerak 23.461 estatubatuar dolar ziren.

## Kanpo estekak

* Datuak: Q7060697
* Multimedia: Norton Township, Kankakee County, Illinois / Q7060697
# Nortorf

Nortorf Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 6.660 biztanle zituen 12,77 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q573031
* Multimedia: Nortorf / Q573031
# Otariidae

Otariidae edo otaridoak ugaztun Pinnipedia familia bat da. Phocidaetik bereizten dira belarriak ikus daitezkeelako eta lur lehorretik ibiltzeko erraztasuna dutelako. Aurreko hankak aurrerantz orientaturik daude eta funtzionalak dira, nahiz eta igeri egiteko askoz prestatuagoak dauden. Batzuetan sasi-foka ere esan izan zaie.

## Ezaugarriak

* Hortzeri-formula
* 3.1.4.1-3
* 2.1.4.1

## Sailkapena

* Arctocephalinae subfamilia
** Callorhinus generoa
*** Callorhinus ursinus
** Arctocephalus generoa
*** Arctocephalus gazella
*** Arctocephalus townsendi
*** Arctocephalus philippii
*** Arctocephalus galapagoensis
*** Arctocephalus pusillus
*** Arctocephalus forsteri
*** Arctocephalus tropicalis
*** Arctocephalus australis
* Otariinae subfamilia
** Eumetopias generoa
*** Eumetopias jubatus'
** Zalophus generoa
*** Zalophus californianus
*** Zalophus japonicus
*** Zalophus wollebaeki
** Otaria generoa
*** Otaria flavescens
** Neophoca generoa
*** Neophoca cinerea
** Phocarctos generoa
*** Phocarctos hookeri
* Datuak: Q26700
* Multimedia: Otariidae / Q26700
* Espezieak: Otariidae
# Otarrain arrunt

Otarrain arrunta (Palinurus elephas) Palinuridae familiako krustazeo espezie bat da, sukaldaritzan oso aintzat hartua. Familia bereko beste espezie batzuk, duten antzagatik otarrain izena hartzen dute (Karibeko otarraina, Panulirus argus, adibidez).
Miseraren antz handia du, baina otarrainak ez du haginik.

## Ezaugarriak

Krustazeo handi honek bost hanka pare ditu. 50 cm izatera irits daiteke eta 4 kg pisatzera.
Gorputza, segmentuduna, kitinazko oskol batek babesten du, arrexka edo gorrixka, abdomen aldean bi orban horirekin. Hankak eta antenak marradunak dira, arre eta horiak.
Burua arantza sendoz estalia dago eta bi adarrek babesten duten bi begi irten ditu. Gainera, bi antena txiki (antenula), gorputza baino luzeagoak diren atzerakako bi antena, bi baraila birrintzaile eta lau baraila moztaile ditu.
Brankiostegitoetan dauden zakatzen bidez egiten du arnas.
Abdomenak sei pare apendize adarbiko ditu (pleopodoak). Lehenengo biak dimorfismo sexualaren irizpide dira.

## Hedapena eta bizilekua

Otarrainaren bizilekua Ozeano Atlantikoaren ipar-ekialdea da, Norvegia hegoaldetik Marokoraino, Euskal Herria barne. Mediterraneoan eta Azoreetan ere bizi da, ekialdeko muturrean izan ezik.
Kosta harritsuetan bizi da, marearteko gunetik behera, batez ere 20 eta 70 metro arteko sakoneran.

## Elikadura

Otarraina makrofagoa da eta algak, ornogabeak (Anelidoak, Briozooak, Ekinodermoak, Moluskuak, Belakiak eta, batzuetan, Krustazeoak) eta, oso gutxitan, arrainak jaten ditu. Nekrofagoa ere bada.

## Alergia arriskua

Karramarroa, otarrainxka eta ganbak bezala, otarrainaren haragiak alergeno bat du, 36 kg.mol$^{-1}$ masa molekularrekoa.

## Erreferentziak

* ↑ Biramé (fr) jatorrizko testuan

## Ikus, gainera

* Otarrainxka
* Datuak: Q8162866
* Multimedia: Palinurus elephas / Q8162866
* Espezieak: Palinurus elephas
# Otano gobernua

Otano gobernua edo V.ko Nafarroako Gobernua 1995eko ekain eta 1996ko irail, bitartean Nafarroako Gobernua da.
1995eko hauteskundeen ostean, Nafarroako lehen koalizio gobernua eratu zen: Nafarroako Alderdi Sozialista, Nafarroako Demokraten Elkargunea eta Eusko Alkartasuna. Hala ere, urtebete baino gutxiago geroago, 1996ko ekainean, Otano lehendakariak dimisioa eman zuen ustelkeria eskandalu baten ondorioz. Lehendakari jarduneko lehendakariorde gisa, Juan Cruz Allik hartu zuen exekutiboaren ardura Miguel Sanz Nafarroako lehendakari izendatu zutenean.
Ikerketa judizialen ostean, azken bi presidente sozialistak, Javier Otano eta Gabriel Urralburu, kartzelan sartu zituzten.

## Egitura eta osaera

| Titularra | Kontseilariak | Alderdia |
| Javier Otano Cid | Nafarroako Gobernuko lehendakari | PSN |
| Juan Cruz Alli Aranguren | Lehendakariordea, Ekonomia eta Ogasuna | CDN |
| Federico Tajadura Iso | Lehendakaritza, Herrizaintza eta Enplegua | PSN |
| Javier del Castillo Bandres | Toki Administrazioa, Lurralde antolaketa, Ingurumena eta Etxebizitza | CDN |
| Pedro Burillo Lopez | Hezkuntza eta Kultura | PSN |
| Fernando Puras Gil | Osasuna eta Gizarte ongizatea | PSN |
| Florentino Lopez Isturitz | Herri Lanak, Garraioak eta Komunikazioak | CDN |
| Jose Javier Etxarte Etxarte | Nekazaritza, Abelzainza eta Landa garapena | CDN |
| Iñaki Cabases Hita | Industria, Komertzioa eta Turismoa | EA |

## Erreferentziak

* ↑ navarra.es: gobernuko kideak

## Ikus, gainera

* 1995eko Nafarroako Parlamenturako hauteskundeak
* Nafarroako Parlamentuko IV. legealdia

## Kanpo estekak

* Nafarroako Gobernuaren web gunea
* Datuak: Q104551810
# Otao

    Artikulu hau Elortzibarko kontzejuari buruzkoa da; Nafarroako presidente-ohia gaitzat duena beste hau da: «Javier Otano»
Otao Noain Elortzibarko kontzejua da. 2007ko urtarrilaren 1eko erroldan, 11 biztanle zituen.

## Kokapena

Elortzibarko hegoaldean dago Otao, NA-234 edo Tebasko errepidearen ondoan. Herri mugakideak honakoak dira: Ezperun mendebaldean, Zabalegi ipar-mendebaldean, Elortz iparraldean, Iharnotz ekialdean, eta Alaitzeko mendilerroa hegoaldean.

## Historia

Antzinako jaurerria, 1280an urteroko 32 soldata ordaintzen zituen petxa moduan. 1466an Leonor printzesak Juan Gurpideri eman zion jaurerriaren gaineko jabetza. Jerusalengo San Joan Ospitale ordeneko kideek hainbat jabetza izan zituzten Otaon XIII. mendean zehar.
1847ra arte, herria Elortzibarko diputatuak eta herritarren artean aukeratutako erregidoreak zuzentzen zuten. 1803an errota eta urtero 1.200 errealgo zuzkidura zuen eskola zituen.

## Kaleak

* San Salvador kalea

## Demografia eta biztanleria

Otaoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 9 | 9 | 9 | 9 | 10 | 11 | 11 | 11 |

## Ondarea

Herriko eliza, inguruko bertze elizak bezala, hagitz zaharberritua izan zen XVI. mendean. Erdi aroko eliza originalaz mantentzen den bakarra koruaren zatia da.

## Herritar ezagunak

* Frantzisko Xabier Mina (1789-1817), gerrillari eta militarra.

## Erreferentziak

* ↑ Euskaltzaindia: «Noain Elortzibar», Euskal Onomastikaren Datutegia.
* ↑ Ofizialki Otano.

## Ikus, gainera

* Noain Elortzibar

## Kanpo estekak

* Otaoko elizaren argazkia.
* Datuak: Q6054426
* Multimedia: Otano / Q6054426
# Otar Iosseliani

Otar Iosseliani, georgieraz ოთარ იოსელიანი (Tbilisi, Georgia, SESB, 1934ko otsailaren 2a - ibidem, 2023ko abenduaren 17a) georgiar jatorriko frantses zinemagilea izan zen.

## Biografia

Konposizioa, pianoa eta orkestra-zuzendaritza, matematika eta zinema-zuzendaritza ikasi zituen. 50eko hamarkadaren erdialdean, zuzendaritza-laguntzaile eta muntatzaile aritu zen, eta, hamarkadaren bukaeran, film dokumentalak egiten hasi zen. Aprel (1962, "Apirila") izeneko luzera erdiko filma debekatu ziotenean, zinema utzi zuen; urte batzuez, arrantza-ontzi batean, eta, geroago, labe garai batzuetan lan egin zuen.
Guiorgobistve (1966, "Hostoen erortzea"), Ikho chachvi mgalobeli (1971, "Bazen behin zozo kantari bat") eta "Pastorala" (1971) izeneko film-trilogian, garbi ageri dira Iosselianiren umore-sen berezia eta musikazaletasuna. Trilogia horri esker, mundu osoan egin zen ezagun Iosseliani. Filmak banatzeko eta egiteko izan zituen oztopoek Frantziara erbesteratzera bultzatu zuten, eta film laburrak egin zituen han: Lettre d´un cinéaste (1982), Euskadi Été 1982 (1982) eta Sept pièces pour cinéma noir et blanc (1983). Les favoris de la lune (1984) film luzean, matematika- eta komedia-zaletasuna erakusten ditu. 1988an, berriz, Et la lumière fut egin zuen, dokumental- eta fikzio-nahasketa bitxia, eta Epaimahaikideen Sari Berezia jaso zuen Veneziako Mostran. 2001ean, Atzera Begirakoa eskaini zioten Donostiako Zinemaldian. 2002an, Lundi matin filmatu zuen, eta, horri esker, Berlingo Zinemaldiko Zilarrezko Hartza irabazi zuen zuzendari gisa.

## Ikus, gainera

* Dokumentalak Euskal Herrian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q321365
* Multimedia: Otar Iosseliani / Q321365
# Otar Patsatsia

Otar Patsatsia (georgieraz: ოთარ ფაცაცია; Ingiri, 1929ko maiatzaren 15a - Tbilisi, 2021eko abenduaren 9a) georgiar politikaria izan zen. Georgiako lehen ministroa izan zen 1993tik 1996ra.
Leningradoko Institutu Teknologikoan ikasi zuen eta Zugdidiko alderdi komunistako funtzionarioa izan zen. 1955ean bota zuten eta 1966tik 1990era paper-enpresa handi bat zuzendu zuen. 1989tik 1990era Sobiet Batasuneko diputatua izan zen.
Georgiaren independentziaren ondoren, borroka armatuarekin jarraitu zuten Zviad Gamsakhurdiaren fededunen taldeko kide izan zen. Eduard Xevardnadze presidenteak 1993ko maiatzean izendatu zuen lehen ministro jarraitzaile hauek pozik uzteko. Gobernuan eman zituen bi urteetan, anabasa politikoa, botere-borroka bortitzak, Abkhaziako gerrako porrota, gerra zibila eta krisi ekonomiko larria izan zituen ezaugarri. Errusiarekin akordio ekonomiko eta militarrak ete sinatu zituen.
# Otarrain

Otarrain hitzarekin hainbat krustazeo espezie izendatzen dira. Berez ohikoena da otarrain arruntari buruz hitz egitea, baina badira bere antza duten beste animalia batzuk otarrain izena daramatenak. Oro har:
* Palinurus generoaren barruko animaliak
* Panulirus generoaren barruko animaliak
* Horietaz gain badira ere beste batzuk Jasus generoan, adibidez Jasus frontalis.
Hauek guztiak Palinuridae familiaren barruan sailkatzen dira. Batzuetan, itzulpenak direla eta Cherax ibai-krustazeo batzuek ere "otarrain" izena hartzen dute. Batzuetan misera batzuek ere hartzne dute izen hau, amerikar otarraina bezala, Homarus americanus espeziea.
Bizkaian langusta ere diete.

## Erreferentziak

* ↑ Barrutia, Eneko. (2003). «Arrainen izenak Bizkaian XX. mendean» (pdf) Zainak (Donostia: Eusko Ikaskuntza) (25) ISBN 8484198790. ISSN 1137-439X. Bibcode: 1137-439X..

## Kanpo estekak

* Datuak: Q11140139
# Otarrainxka

    Artikulu hau izen orokorrari buruzkoa da; ohiko espeziea (Melicertus kerathurus) gaitzat duena beste hau da: «Otarrainxka arrunt»
Otarrainxkak Penaeus eta beste zenbait generotako krustazeoen izen arrunta da. Sukaldaritzan oso aintzat hartuak dira. Ohikoena Penaeus kerathurus (edo Melicertus kerathurus) da, Mediterraneoan bizi dena.
Bizkaian langustino ere diete.

## Espezieak

* Penaeus generokoak:
** P. kerathurus, otarrainxka (otarrainxka arrunta)
** P. duorarum, otarrainxka atlantikoa.
** P. vannamei, ekuatoreko otarrainxka
** P. latisulcatus, boli otarrainxka
** P. aztecus, otarrainxka arrea
** P. indicus, otarrainxka zuria
** P. stylirostris, otarrainxka urdina
** P. japonicus, japoniar otarrainxka

## Ikus, gainera

* Otarrain

## Erreferentziak

* ↑ Barrutia, Eneko. (2003). «Arrainen izenak Bizkaian XX. mendean» (pdf) Zainak (Donostia: Eusko Ikaskuntza) (25) ISBN 8484198790. ISSN 1137-439X. Bibcode: 1137-439X..

## Kanpo estekak

* Datuak: Q12265357
# Edwin Klebs

Edwin Klebs (Königsberg, 1834ko otsailaren 6a - Berna, 1913ko urriaren 23a) alemaniar patologo eta bakteriologoa izan zen.
Berna, Würzburg, Praga eta Zuricheko unibertsitateetan Anatomia Patologikoko irakasle izan zen. Bakteriologiako ikerketetan aitzindaria izan zen; tifusa, karbunkoa, paludismoa eragiten dituzten bakterioak ikertu zituen. 1883an difteriaren baziloa aurkitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61203
* Multimedia: Edwin Klebs / Q61203
* Espezieak: Edwin Klebs
# Edwin Herbert Hall

Edwin Herbert Hall (Gorham, Maine, 1855eko azaroaren 7a - Cambridge, Massachusetts, 1938ko azaroaren 20a) Estatu Batuetako fisikaria. Fisika-irakasle izan zen Cambridgen 1888tik 1921era. Termoelektrizitateari buruzko ikerketak egin zituen. 1879an bere izena eman zaion efektua aurkitu zuen. Hall efektua: gorputz eroale batean intentsitate elektrikokorronte elektrikoa dabilenean, eta delako eroalea korrontearen norabideari buruz elkarzut dagoen eremu magnetiko batean ezartzen denean, potentzial desberdintasun bat sortzen da; potentzial desberdintasuna elkarzuta da eremuarekiko eta korrontearekiko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q535860
* Multimedia: Edwin Hall (physicist) / Q535860
# Edwin Ifeanyi

Edwin Ifeanyi (1972ko apirilaren 28a - ) Kamerungo futbolari ohia da.

## Selekzio nazionala

Kamerungo selekzioarekin :
| Urtea | Partida | Gol |
| 1992 | | |
| 1993 | | |
| 1994 | 2 | 0 |
| Guztira | 2+ | 0+ |

## Kanpo loturak

* National Football Teams
* (Japonieraz) J.League Data Site
* Datuak: Q3245489
# Edwin Jackson (beisbol jokalaria)

Edwin Jackson Jr,, (Neu-Ulm- Bavaria, Alemania, 1983ko irailaren 9a), beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Edwin Jackson olympedia.org (Ingelesez)

## Kanpo estekak

* Datuak: Q1057311
* Multimedia: Edwin Jackson (baseball) / Q1057311
# Edwin Foster Coddington

Edwin Foster Coddington (1870eko ekainaren 24a - 1950eko abenduaren 21a, astronomo estatubatuar bat izan zen.
1898 VII Kometa bezala ere ezagutzen den C/1898 L1 (Coddington-Pauly) kometa elkarraurkitu zuen Paulyrekin. Asteroide gutxi batzuk ere aurkitu zituen, hiru zehazki, baita IC 2574 galaxia ere, Hartz Handia konstelazioan, ondoren, Coddington Nebulosa bezala ezagutu zena.
* Datuak: Q728456
* Multimedia: Edwin Foster Coddington / Q728456
# Edwin Herbert Land

Edwin Herbert Land (Bridgeport, Connecticut, AEB, 1909ko maiatzaren 7a - Cambridge, Massachusetts, AEB, 1991ko martxoaren 1a) estatubatuar fisikari eta asmatzailea izan zen.

## Biografia

Harvard Unibertsitatean ikasten ari zela (1926), argi polarizatuarekin saiakuntzak egin eta Polaroid izeneko polarizadore-mota berri bat garatu zuen. Beste zientzialari gazte batzuekin batera, polarizazioaren metodoa erabili zuen argi-irazki, optika-tresna eta filmekin, eta laborategi bat antolatu zuten Unibertsitatetik hurbil. 1937an, talde horrek Polaroid Corporation enpresa sortu zuen, eta Land izan zen bertako presidente eta ikerketa-burua.
Bigarren Mundu Gerraren garaian eginkizun militarretan lan egin zuen, iragazki infragorriak, egokitze-leiarrak eta arma-bisoreak sortuz.
1940ko hamarkadaren amaieran, bere produktu arrakastatsuenaren lehen bertsioa merkaturatu zuen: Polaroid Land argazki-kamera automatikoa. Landek ohorezko sari eta kargu ugari jaso zituen egindako ikerketengatik, horien artean ohorezko doktore titulua, 1957an.

## Ikus gainera

* Polaroid

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380134
* Multimedia: Edwin H. Land / Q380134
# Edwin John Pratt

Edwin John Pratt (Western Bay, Ternua, Kanada, 1882ko otsailaren 4a - Toronto, Ontario, Kanada, 1964ko apirilaren 26a) kanadar poeta izan zen.

## Biografia

Ministro metodista zen bere aita bezalaxe, eta Torontoko Unibertsitatean egin zituen Filosofiako, Teologiako eta Psikologiako ikasketak. Ingeleseko irakaslea izan zen ikastetxe berean 1919tik 1953an erretiratu zen arte.
Egilearen lehen poema-bildumek bere eskualdeko arrantzaleen eta itsasoaren arteko hartu-emanak deskribatzen zituzten xehetasun handiz: Rachel (1917) eta Newfoundland verse (1923, Ternuako poemak). The Witches' Brew (1925, Sorginen edabea) eta Titans (1926, Heroiak) poema-bildumetan, aldiz, animalia handiek bizirik irauteko egin behar duten borroka islatu zuen.
Harenak dira, halaber, The Titanic (1935), Brébeuf and His Brethren (1940, Brébeuf eta Anaidia), Towards the Last Spike (1952) eta Collected Poems (1956, Poema-bilduma) obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3045744
# Encino (Texas)

Encino Ameriketako Estatu Batuetako erroldak esleitutako leku bat da. Brooks konderrian dago, Texas estatuan. 109 biztanle ditu, 17,385102 kilometro koadroko azaleran banatuta.

## Ikus, gainera

* Brooks konderria

## Kanpo estekak

* Datuak: Q981806
# Encino Man

Encino Man, Europan California Man (euskaraz Encino Gizona edota Kalifornia Gizona) 1992ko Les Mayfield estatubatuar zinema zuzendariak zuzendutako komedia film bat da. Sean Astin, Brendan Fraser, Mariette Hartley, Richard Masur eta Pauly Shore aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Kalifornia, Encino, Los Angeles. Dave Morgan eta Stoney Brown (Sean Astin eta Pauly Brown) bi gazte xelebreek beren lorategian indusketa bat burutzen ari direla lurperatutako historiaurreko gizon gazte bat (Brendan Fraser) topatuko dute: Link. Beren aurkikutza honek heuren institutuarentzat sekulako lorpena eta goraipamena bereganatuko diotela pentsatzen duten arren, aurkakoa izango da: heuren aurkikuntzak beren bizitzak hankaz gora jarriko ditu.

## Aktoreak

* Sean Astin: Dave Morgan
* Brendan Fraser: Link
* Pauly Shore: Stoney Brown
* Megan Ward: Robyn Sweeney
* Robin Tunney: Ella
* Michael DeLuise: Matt Wilson
* Jonathan Ke Quan: Kim
* Mariette Hartley: Morgan andrea
* Richard Masur: Morgan jauna
* Ellen Blain: Teena Morgan
* Rick Ducommun: Brush jauna
* Michole White: Kathleen
* Furley Lumpkin: Zientzietako irakaslea
* Steven Elkins: Beady jauna
* Rose McGowan: Nora
* Sicily Rossomando: Vasquez andereinoa
* Erick Avari: Raji
* Gerry Bednob: Kashmir
* Mark Adair-Rios: Peyton
* Vince Lozano: Charlie

## Kanpo estekak

* Encino Man filmaren iragarkia ikusgai. Youtube.com (Ingelesez)
* Encino Man filmaren IMDBko fitxa irakurgai (Ingelesez)
* Datuak: Q151921
# Encinas de Esgueva

Encinas de Esgueva Valladolideko udalerria da, Páramos del Esgueva eskualdean dagoena.
2009ko urtarrilaren 1eko erroldaren arabera 296 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1907397
* Multimedia: Encinas de Esgueva / Q1907397
# Encinasola

Encinasola Huelvako probintzian dagoen udalerri andaluziarra da. 432 m-ko altueran eta Huelvatik 150 km-tara kokaturik, 2007ko datuen arabera 1.614 biztanle zituen 178 km²-tan banaturik.

## Kanpo estekak

* Datuak: Q1445340
* Multimedia: Encinasola / Q1445340